વેદ એક પછી એક ઈમેજ જોવા મંડ્યો. બધી ઈમેજીસ એકસરખી લાગતી હતી. ના, ફરક હતો. જેમ જેમ નવી નવી ઈમેજ આવતી જતી હતી તેમ તેમ તેમાં રહેલો એક ચોક્કસ ભાગ મોટો થતો જઈ રહેલો. એ ભાગમાં તારાઓનું ઝુંડ જ હતું પણ છઠ્ઠી ઈમેજમાં એ ઝુંડના કોઈ એક નાના ટપકાં ઉપર એરો મારેલો હતો. તે એરો જોઈને વેદની આંખો હવે ઝીણી થઇ. તે ફટાફટ બધા ફોટોસ સ્ક્રોલ કરવા મંડ્યો. તો એણે જોયું કે તે એરો કરેલું ઝાંખુ ટપકું ચોખ્ખું થતું જતું હતું અને સાથે સાથે તે ધીમે ધીમે સહેજ મોટું થતું જતું હતું! વેદને બેસવા માટે ખુરશી લેવી પડી. તેણે બધી જ ઈમેજીસ ઝડપથી જોઈ નાખી. નકશામાં ઉપર લખ્યું હોય એમ અહીં છેલ્લે સ્કેલમાપની નોંધણી લખી હતીઃ